# Fatjon Muhameti

Fatjon Muhameti|  |
| Informacioni personal |
| Data e lindjes |  (1982-10-18) 18 tetor 1982 |
| Vendi i lindjes |
Tiranë, Shqipëri |
| Pozicioni(et) |
Ish-Futbollist |
| Informacioni i ekipit |
| Ekipi aktual |
Partizani (Moshat) |
| Karriera me të rinjtë |
| 1990–1992 |
Pallati i Pionierëve |
| 1993–2000 |
Tirana |
| Karriera si profesionist\* |
| Vitet | **Ekipi** | **Ndsh** | **(Gola)** |
| 2000–2004 |
FC Dajti |  |  |
| 2004–2008 |
Tirana |  |  |
| Karriera menaxheriale |
| 2013–2023 |
Tirana (Akademia) |
| 2020–2022 |
Shqipëria U-15 (Zv. Trajner) |
| 2022–2024 |
Shqipëria U-17 (Zv. Trajner) |
| 2023–2024 |
Shqipëria U-16 |
| 2023–2024 |
Partizani U-17 |
| 2024– |
Partizani U-19 |
| 2025 |
Partizani (Provizor) |
|
\* Ndeshjet dhe golat në ligën vendase të klubeve |

**Fatjon Muhameti** (lindur më 18 tetor 1982) është një trajner shqiptar futbolli dhe ish-futbollist, i cili zotëron licencën **UEFA Pro**. Ai ka një karrierë të gjatë dhe të suksesshme në drejtimin e ekipeve të moshave për dy klubet më të mëdha kryeqytetase, Tiranën dhe Partizanin, si dhe ka shërbyer si trajner dhe zëvendëstrajner në ekipet kombëtare zinxhir të Shqipërisë.

## Karriera si lojtar

Muhameti e nisi rrugëtimin e tij në futboll me moshat e Pallatit të Pionierëve në vitet 1990–1992, përpara se të kalonte tek Akademia e Tiranës ku qëndroi nga viti 1993 deri në vitin 2000. Gjatë kësaj periudhe, ai kaloi në të gjitha hallkat e akademisë bardheblu (U-15, U-17 dhe U-19), duke u dalluar veçanërisht me ekipin U-17 ku u shpall golashënuesi më i mirë i kampionatit.

Në nivel të rriturish, ai u aktivizua për katër sezone (2000–2004) me ekipin e FC Dajtit. Më pas, në vitin 2004 u rikthye te KF Tirana, ku luajti deri në vitin 2008. Gjatë qëndrimit me Tiranën, ai ishte pjesë e një periudhe të artë për klubin, duke fituar 2 tituj kampion të Kategorisë Superiore.

## Karriera si trajner

### Akademia e Tiranës (2013–2023)

Pas tërheqjes nga futbolli i luajtur, Muhameti nisi karrierën si trajner duke u rikthyer te akademia ku u formua. Ai drejtoi me sukses ekipet e moshave të Tiranës për një dekadë (2013–2023), duke fituar plot 5 tituj kampion në kategori të ndryshme. Sukseset e tij me bardheblutë përfshijnë tre tituj amatorë radhazi me U-17 (2015/16, 2016/17, 2017/18), një titull profesionist me U-17 në sezonin 2018/19, si dhe një titull kampion me U-13 në sezonin 2021/22. Gjithashtu, ai e udhëhoqi ekipin U-15 drejt vendit të dytë në kampionat.

### Kombëtaret e Moshave

Në vitin 2020, për shkak të rezultateve të mira, Muhameti u emërua zëvendëstrajner i Kombëtares Shqiptare U-15, detyrë që e mbajti deri në vitin 2022. Më pas, ai u promovua si zëvendëstrajner i Kombëtares U-17, ku qëndroi përgjatë periudhës 2022–2024. Gjatë sezonit 2023/24, atij iu besua gjithashtu detyra e trajnerit të parë për Kombëtaren Shqiptare U-16, duke dhënë kontributin e tij direkt në zhvillimin e kësaj grupmoshe.

### Partizani

Në qershor të vitit 2023, pas 10 vitesh te Tirana, Muhameti mori një vendim të rëndësishëm duke u transferuar tek akademia e rivalëve të përjetshëm, Partizani. Ai e nisi punën si trajner i ekipit U-17, me të cilin fitoi si kampionatin ashtu edhe Kupën e Republikës në sezonin 2023/24. Më pas, ai u emërua në krye të ekipit U-19, ku arriti të njëjtin sukses duke bërë dopietën (Kampionat dhe Kupë e Republikës) në sezonin 2025/26.

Falë punës së tij të shkëlqyer, në gusht të vitit 2025 drejtuesit e klubit të kuq i besuan përkohësisht drejtimin e ekipit të parë të Partizanit gjatë një faze tranzitore pas ndeshjeve kualifikuese të Ligës së Konferencës.

## Edukimi dhe jeta jashtë fushës

Muhameti ka përfunduar studimet e larta në Institutin e Fiskulturës (sot Universiteti i Sporteve të Tiranës) në degën e mësuesisë për futboll në periudhën 2003–2007. Ai e ka gërshetuar karrierën sportive me atë të mësuesit të Edukimit Fizik. Nga viti 2012 deri në 2014 ai dha mësim te "Shkolla Wilson", ndërsa nga viti 2014 e në vazhdim ushtron profesionin e mësuesit pranë shkollës "Dora d'Istria" në Tiranë.

## Trofe

### Si Lojtar

**KF Tirana Kategoria Superiore (2): 2004–2005, 2006–2007

### Si Trajner

**Akademia Tirana Kampionati Kombëtar U-17 Amator (3): 2015–16, 2016–17, 2017–18
* Kampionati Kombëtar U-17 Profesionist (1): 2018–19
* Kampionati Kombëtar U-13 (1): 2021–22

**Akademia Partizani Kampionati Kombëtar U-17 (1): 2023–24
* Kupa e Republikës U-17 (1): 2023–24
* Kampionati Kombëtar U-19 (1): 2025–26
* Kupa e Republikës U-19 (1): 2025–26

## Referime

## Lidhje të jashtme